b'\n_START_ARTICLE_\nLlac George (estat de Nova York)\n_START_SECTION_\nHist\xc3\xb2ria\n_START_PARAGRAPH_\nOriginalment aquest llac rebia el nom de Andia-ta-roc-te, per part dels ind\xc3\xadgenes americans. James Fenimore Cooper en la seva novel\xc2\xb7la The Last of the Mohicans li va donar el nom d\'Horican, per una tribu que hi vivia, perqu\xc3\xa8 a ell li va semblar que el nom indi era massa dif\xc3\xadcil de pronunciar._NEWLINE_El primer europeu a visitar aquesta zona va ser Samuel de Champlain i va anotar aquest llac en el seu diari el 3 de juliol de 1609, per\xc3\xb2 no li va assignar un nom i va ser l\'any 1646 quan el jesu\xc3\xafta franc\xc3\xa8s Isaac Jogues li va donar el nom de Lac du Saint-Sacrement i al riu que en surt: Riu La Chute (la caiguda (d\'aigua))._NEWLINE_L\'agost de 1755, Sir William Johnson, 1st Baronet que condu\xc3\xafa l\'ex\xc3\xa8rcit colonial brit\xc3\xa0nic durant la Guerra Franco-\xc3\x8dndia li va donar el nom de Lake George en honor del rei George II de Gran Bretanya. Tamb\xc3\xa9 va construir la fortificaci\xc3\xb3 Fort William Henry contestat pels francesos amb el Fort Carillon, m\xc3\xa9s tard dit Fort Ticonderoga sobre el punt on el riu La Chute entra al Llac Champlain. _NEWLINE_El 31 de maig de 1791, Thomas Jefferson va escriure en una carta dirigida a la seva filla que el "Llac George \xc3\xa9s incomparablement la massa d\'aigua m\xc3\xa9s bella que he vist en la meva vida... en un entorn magn\xc3\xadfic."\n_START_SECTION_\nAccident de l\'Ethan Allen\n_START_PARAGRAPH_\nEl 2 d\'octubre de 2005 a les 2:55 p.m., un vaixell tur\xc3\xadstic de la companyia Shoreline Cruises anomenat Ethan Allen que portava 47 passatgers, s\'enfons\xc3\xa0 en el llac i hi van morir 20 persones la majoria de les quals d\'edat avan\xc3\xa7ada._NEWLINE_Les investigacions fetes van mostrar que si b\xc3\xa9 el vaixell inicialment, el 1966, podia portar 50 passatgers unes modificacions estructurals en el vaixell, fetes en anys posteriors, feia que, en el moment de l\'accident, en realitat ja nom\xc3\xa9s n\'hauria de portar 14.'